stanford-oval/wikipedia huggingface dataset:
המלכה אירופה
תיאור

המלכה אירופה היא אישה צעירה וחיננית. הכתר שלה, פורטוגל, מונח על ראשה, ספרד, מעוצב על ידי כתר החישוק הקרולינגי. צרפת והאימפריה הרומית הקדושה מהוות את החלק העליון של גופה, כאשר בוהמיה היא הלב. שמלתה הארוכה משתרעת על הונגריה, פולין, ליטא, ליבוניה, בולגריה, נסיכות מוסקבה, מקדוניה ויוון. בזרועותיה, שנוצרו על ידי איטליה ודנמרק, היא מחזיקה שרביט וכדור (סיציליה). ברוב התיאורים מוצגים באופן חלקי אפריקה, אסיה וחצי האי הסקנדינביה, כך גם האי הבריטי.
סמליות

בשנת 1537, כאשר הונהגה אלגוריית המלכה אירופה, שלט קרל החמישי לבית הבסבורג באימפריה הרומית הקדושה והן בממלכות ספרד, בטענה שהוא הקיסר האוניברסלי של אירופה. זאת עשוי להסביר מדוע המפה מכוונת מערבה כך שספרד תוצג כראש המוכתר, ומדוע הסמל האימפריאלי - השרביט, הכתר קרולינגי וכוכב - הם של קיסר האימפריה הרומית הקדושה. ייחוס נוסף לקרל החמישי הוא השמלה, אשר הייתה דומה לקוד הלבוש אשר היה נהוג אז בחצר בית ההבסבורג, ופניה של המלכה, הדומים לאשתו, איזבלה. כמו דיוקנאות זוגיים הנהוגים אז, המלכה אירופה מפנה את ראשה ימינה וגם אוחזת בכדורה ביד ימין, מה שהתפרש כמי שמציעה כוח לבעלה הדמיוני, הקיסר.
באופן כללי יותר, אירופה מוצגת כנצרות המאוחדת במסורת ימי הביניים, ככוח גדול או אפילו כהדומיננטי בעולם.
אלגוריה שלישית היא ייחוסה של אירופה כמיקומו החדש של גן עדן, על ידי מיקומם של גופי המים, המבדילים אותה משאר העולם, מאחר שהאיקונוגרפיה אז תיארה את גן עדן כצורה סגורה, המלכה אירופה מוקפת בים ונהרות. נהר הדנובה מתואר באופן הדומה לנהר המקראי הזורם בגן העדן, ושפכו נוצר על ידי ארבע זרועות.
ייצוגה של המלכה אירופה המוקפת במים הוא גם רמז לאירופה המיתולוגית העתיקה, שנחטפה על ידי זאוס אשר נשאה אותה מעל המים.
ראו גם

אירופה (מיתולוגיה)
האנשת מדינות
הערות שוליים

↑  Landwehr & Stockhorst (2004), p. 279
↑  Werner (2009), p. 243
↑  Borgolte (2001), p. 16
↑  Schmale (2004), p. 244
↑  Wendehorst & Westphal (2006), p. 63
↑  Bennholdt-Thomsen (1999), p. 22
↑  Werner (2009), p. 244
↑  Werner (2009), p. 245
פיטר בייליס

| --- | --- |
אין תמונה חופשית
 לידה:  27 ביוני 1922 הממלכה המאוחדת הרובע המלכותי קינגסטון שעל התמזה, הממלכה המאוחדת
 פטירה:  29 ביולי 2002 (בגיל 80) הממלכה המאוחדת לונדון, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  1945–2002 (כ־57 שנים)
 מקום לימודים:  האקדמיה לאמנויות התיאטרון איטליה קונטי 
 פרופיל ב-IMDb
 
פיטר בייליס (באנגלית: Peter Bayliss;‏ 27 ביוני 1922 – 29 ביולי 2002) היה שחקן אנגלי.
ביוגרפיה

בייליס נולד ב-1922 והחל את דרכו בקולנוע ב-1945, כשהופיע בסרט "קיסר וקלאופטרה" (אנ'). בהמשך הופיע, בין היתר, גם בסרטים "נעליים אדומות", "מרוסיה באהבה", "דרלינג" ובסדרות הטלוויזיה "רציחות במידסומר" ו"Coronation Street". בסך הכל, הופיע בייליס ב-20 סרטי קולנוע וב-40 סדרות טלוויזיה.
מלבד זאת, במרוצת השנים גילם בייליס תפקידים בהפקות של תיאטרונים שונים, ביניהם אולד ויק ותיאטרון היימרקט.
בייליס מת ב-2002 בגיל 80.
הערות שוליים

↑  פיטר בייליס, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007340441305171  BNE: XX1596643  GND: 1161770933  ISNI: 0000 0003 8184 4178  LCCN: no99017963  MusicBrainz: ea1048b4-b138-4bdf-96ff-a691e2e264b0  VIAF: 262276265   WorldCat (עם VIAF): 262276265
אלגברת האוקטוניונים של קיילי

במתמטיקה, אלגברת האוקטוניונים היא אלגברת החילוק האלטרנטיבית היחידה מממד 8 מעל שדה המספרים הממשיים. אלגברה זו, שאינה אסוציאטיבית, היא אלגברת האוקטוניונים הידועה ביותר. מקובל לסמן את המבנה באות  \mathbb {O} .
אלגברת האוקטוניונים קשורה למספר מבנים מתמטיים יוצאי דופן, ובהם חבורות לי מטיפוס  G_{2}. בנוסף, לאוקטוניונים יש שימושים בתחומים כגון תורת המיתרים ותורת היחסות הפרטית.
היסטוריה

את האוקטוניונים גילה בשנת 1843 ג'ון ט. גרייבס, חבר של ויליאם המילטון, לאחר שהלה בנה את אלגברת הקווטרניונים של המילטון; גרייבס קרא להם אוקטבות, ושם זה עדיין נמצא בשימוש.
ארתור קיילי גילה את האוקטוניונים באופן בלתי תלוי, ופרסם אותם לראשונה בשנת 1845. האוקטוניונים מוכרים לעיתים כמספרי קיילי.
הגדרה

האוקטוניונים הם, כאמור, אלגברה מממד 8 מעל שדה המספרים הממשיים. כל אוקטוניון הוא צירוף ליניארי של אוקטוניוני היחידה  \left\{1,i,j,ij,l,il,jl,(ij)l\right\}, כלומר, כל אוקטוניון אפשר לכתוב בצורה  x=x_{0}+x_{1}i+x_{2}j+x_{3}ij+x_{4}l+x_{5}il+x_{6}jl+x_{7}(ij)l, כאשר  x_{0},\dots ,x_{7} הם מקדמים ממשיים.
חיבור אוקטוניונים מתבצע על ידי חיבור המקדמים. הכפל נקבע לפי לוח הכפל של אוקטוניוני היחידה (הגורמים משמאל הוא זה המוצג בראש השורה):
| 1 |  i |  j |  ij |  l |  il |  jl |  (ij)l |
| --- | --- | --- | --- | --- | --- | --- | --- |
|  i | −1 |  ij | - j |  il | - l | - (ij)l |  jl |
|  j |  -ij | −1 |  i |  jl |  (ij)l | - l | - il |
|  ij |  j | - i | −1 |  (ij)l |  -jl |  il | - l |
|  l | - il |  -jl | - (ij)l | −1 |  i |  j |  ij |
|  il |  l | - (ij)l |  jl | - i | −1 | - ij |  j |
|  jl |  (ij)l |  l | - il | - j |  ij | −1 | - i |
|  (ij)l |  -jl |  il |  l |  -ij | - j |  i | −1 |
כך אפשר לראות שאלגברת האוקטוניונים אינה קומוטטיבית ( ij=-ji\neq ji) ואינה אסוציאטיבית ( \left(ij\right)l=-i\left(jl\right)\neq i\left(jl\right)). בחירת הבסיס אינה קנונית - בסיסים סטנדרטיים אחרים נבדלים מן הבסיס שהוצג לעיל בסדר האיברים ובסימן המכפלות.
הגדרה > בניית קיילי-דיקסון

אפשר לבנות את האוקטוניונים באופן שיטתי, מאלגברת הקווטרניונים של המילטון, באמצעות בניית קיילי-דיקסון. בבניה זו, כפי שמספרים מרוכבים הם זוגות של מספרים ממשיים וקווטרניונים הם זוגות של מספרים מרוכבים, כל אוקטוניון הוא זוגות של קווטרניונים. החיבור, כתמיד, הוא לפי רכיבים. כפל של שני זוגות קווטרניונים  \left(a,b\right) ו- \left(c,d\right) מתבצע כך:

 \left(a,b\right)\left(c,d\right)=\left(ac-{\bar {d}}b,da+b{\bar {c}}\right)

כאשר  {\bar {z}} מסמל את הצמוד של הקווטרניון  z. הגדרה זו שקולה לקודמת, כאשר אוקטוניוני היחידה הם:

 \left(1,0\right),\left(i,0\right),\left(j,0\right),\left(ij,0\right),\left(0,1\right),\left(0,i\right),\left(0,j\right),\left(0,ij\right).
הגדרה > מישור פאנו

עזר זיכרון נוח שמאפשר לזכור את המכפלות של אוקטוניוני היחידה נתון בדיאגרמה שלהלן. דיאגרמה זו בעלת 7 נקודות ו-7 קווים (המעגל בין i, j ו-ij נחשב כקו) נקראת מישור פאנו. לקווים יש כיוון בדיאגרמה זאת. שבע הנקודות מתאימות לשבעת גורמי הבסיס של  \Im \left(\mathbb {O} \right). כל זוג נקודות נמצא על קו יחיד, ועל כל קו יש בדיוק שלוש נקודות.
ניקח  a,\ b,\ c בתור שלישיית נקודות שנמצאות על קו ומסודרות לפי כיווני החצים. הכפל מתבצע על ידי

 ab=c וגם  ba=-c

ביחד עם תמורה מחזורית. כלל זה ביחד עם:
1 הוא היחידה הכפלית,
e^{2}=-1 לכל נקודה בדיאגרמה
מגדירים לגמרי את מבנה הכפל של האוקטוניונים. כל קו יוצר תת-אלגברה של  \mathbb {O}  שהיא איזומורפית לאלגברת הקווטרניונים. למעשה, כל תת-אלגברה של  \mathbb {O}  היא אחת מאלגברות ההרכב  \mathbb {R} ,  \mathbb {C} , או  \mathbb {H} .
הגדרה > הצמדה, נורמה והיפוך

הצמוד של אוקטוניון

 x=x_{0}+x_{1}i+x_{2}j+x_{3}ij+x{4}l+x{5}il+x{6}jl+x{7}(ij)l

נתון על ידי:

 {\bar {x}}=x_{0}-x_{1}i-x_{2}j-x_{3}ij-x_{4}l-x_{5}il-x_{6}jl-x_{7}(ij)l

ההצמדה היא אינוולוציה:  {\overline {\left(xy\right)}}={\bar {y}}{\bar {x}}, ו-  {\overline {\overline {x}}}=x.
החלק הממשי של  x מחושב על ידי  {\frac {x+{\bar {x}}}{2}}=x_{0}, והחלק המדומה (השבעה-ממדי) - על ידי  {\frac {x-{\bar {x}}}{2}}.
הנורמה באלגברת האוקטוניונים מוגדרת לפי  \left\|x\right\|={\bar {x}}x, וזהו תמיד מספר ממשי לא-שלילי:  \left\|x\right\|={\bar {x}}x=x_{0}^{2}+x_{1}^{2}+x_{2}^{2}+x_{3}^{2}+x_{4}^{2}+x_{5}^{2}+x_{6}^{2}+x_{7}^{2}. (לפעמים מעוניינים בשורש של הנורמה האלגברית, שהוא האורך של הווקטור במרחב האוקלידי השמונה-ממדי).
למרות שהאלגברה אינה אסוציאטיבית, הנורמה היא פונקציה כפלית, וכך נעשית אלגברת האוקטוניונים אלגברת הרכב. עובדה זו אחראית במידה רבה לנוסחת הכפל הפולינומית עבור סכומים של שמונה ריבועים (ראו משפט הורוויץ על תבניות ריבועיות; נוסחת כפל רציונלית נובעת מכך שסכום הריבועים הוא תבנית פיסטר). הנורמה גם מאפשרת לחשב את ההפכי לכל איבר: ההופכי של  x\neq 0 נתון על ידי:  x^{-1}={\frac {\bar {x}}{\left\|x\right\|}}.
ראו גם

אלגברות קיילי-דיקסון
עזר זיכרון פשוט לזכירת המכפלות של אוקטוניוני היחידה
אוקטובר

ערך זה עוסק בחודש בלוח השנה הגרגוריאני. אם התכוונתם למשמעות אחרת, ראו .
אוקטובר (מלטינית October, ההגייה העברית נגזרת מהשפה הגרמנית) הוא החודש העשירי בלוח השנה הגרגוריאני.
שמו של חודש זה נובע מהמילה הלטינית octo, אוקטו, שפירושה "שמונה". זאת מכיוון שהחודש הזה היה החודש השמיני בלוח השנה הרומי המקורי, אשר נפתח בחודש מרץ ושהיו בו רק עשרה חודשים (החודשים ינואר ופברואר נוספו רק מאוחר יותר).
באזור חצי הכדור הצפוני, אוקטובר הוא חודש סתווי ואילו באזור חצי הכדור הדרומי, אוקטובר הוא חודש אביבי.
בשנים שאינן מעוברות, חודש אוקטובר מתחיל באותו יום בשבוע שבו התחיל חודש ינואר.
המזלות של חודש אוקטובר הם מאזניים ועקרב.
בחודש אוקטובר יש 31 ימים.
צבעי הסתיו, באוקטובר באנגליה
החג הנוצרי העממי ליל כל הקדושים נחגג מדי שנה ב-31 באוקטובר בקרב קהילות נוצריות רחבי העולם המערבי
חודש אוקטובר בשעת חריש. אחד מדפי לוח השנה כפי שמופיע בספר השעות "השעות העשירות מאוד של דוכס ברי"
הערות שוליים

↑  השנה בלוח השנה הרומי הסתיימה בדצמבר, ולא כללה את חודשי ינואר ופברואר בהם לא הייתה פעילות חקלאית. את השנה התחילו שוב בזריחת הירח בחודש מרץ.
| --- | --- |
בקרת זהויות :  GND: 4389801-4
המעבדה הלאומית לורנס ליברמור

| --- | --- |

אין תמונה חופשית
 מכון מחקר
 על שם:  ליברמור 
 תקופת הפעילות:  2 בספטמבר 1952 – הווה (72 שנים) 
 בעלי תפקידים
 סגל:  8,968 
 מיקום
 מדינה:  ארצות הברית ארצות הברית
 קואורדינטות:  37°41′10″N 121°42′34″W﻿ / ﻿37.686°N 121.7095°W﻿ / 37.686; -121.7095
 www.llnl.gov
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהמעבדה הלאומית לורנס ליברמור(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהמעבדה הלאומית לורנס ליברמור
 
המעבדה הלאומית לורנס ליברמור (באנגלית: Lawrence Livermore National Laboratory; בראשי תיבות: LLNL), הוא מכון מחקר של מחלקת האנרגיה של ארצות הברית, הממוקם ליד העיר ליברמור במדינת קליפורניה שבארצות הברית. המכון הוא אחד ממכוני המחקר הבין-תחומיים הגדולים והחשובים בעולם, והוא מעסיק 9,000 עובדים עם תקציב של כ-2.7 מיליארד דולר.
היסטוריה

מעבדת ליברמור נוסדה בשנת 1952 כסניף של המעבדה הלאומית לורנס ברקלי. היא התפצלה ממנה בשנת 1971 וקיבלה את המעמד הנוכחי בשנת 1981. אדוארד טלר וארנסט לורנס היו יוזמי הרעיון להקים את התא החדש.
במהלך המלחמה הקרה במעבדה פותחו ראשי נפץ שונים שהותקנו בין היתר על טילים כמו MGM-52 Lance וספרטן LIM-49. לאחר התפרקות ברית המועצות הוסכם על הפסקת פיתוח נשק גרעיני. בעקבות כך עובדי המעבדה התרכזו בפעולות שימור, פיתוח ניתוח מצב הנשק ללא עריכת ניסוי והערכת חיים של דגמי נשק קיימים.
תחום נוסף בו עוסקים עובדי המעבדה הוא מחקרים שונים על פלוטוניום. במשך שנים המעבדה עשתה מחקרים שונים בתחום ביטחון לאומי והיבטים שונים של שימוש בנשק גרעיני.
בתחום פיזיקה עובדי המעבדה עושים מחקרים בתחום ננוטכנולוגיה, פיזיקה של חומר מעובה, היתוך גרעיני ועוד. במעבדה פותחה מודל לניתוח תופעה התחממות עולמית. עובדי המעבדה היו שותפים לגילוי וחקר ניהוניום, פלרוביום, מוסקוביום, ליברמוריום (שנקרא לכבוד המעבדה), טנסין ואוגאנסון. לצורך ניתוח היקפים גדולים של מידע כבר באפריל 1953 במעבדה הותקן מחשב UNIVAC I. בהמשך במעבדה הותקנו מחשבים גדולים מסוגים שונים, פותחה שפה ייעודית Yorick והיא מובילה פיתוח של ZFS. בשנת 2018, במעבדה הותקן מחשב-על SIERRA שאז היה המהיר בעולם עם יכולת של 94,640 פטהפלופס.
בשנת 2009 נבנה מרכז לאומי לחקר היתוך גרעיני. בדצמבר 2022 הודיעו מדענים במעבדה הלאומית לורנס ליברמור, בפריצת דרך לטכנולוגיית אנרגיית היתוך (אנ'), שהם השתמשו בטכניקה של היתוך בכליאה אינרציאלית כדי להשיג הפקה נקיה של אנרגיה. מתקן ההצתה הלאומי (אנ') (NIF) הפך לכור ההיתוך הראשון שהגיע לאיזון ב-5 בדצמבר 2022, עם ניסוי שהפיק אנרגיה מתקבלת של 3.15 מגה-ג'ול מהשקעת אנרגיה של 2.05 מגה-ג'ול של אור לייזר שהביא לרווח נטו באנרגיה של כ-1.5 מגה-ג'ול.
הערות שוליים

↑  ירון דרוקמן, פריצת דרך בהיתוך גרעיני: "הישג מדעי גדול", באתר ynet, 13 בדצמבר 2022
| אוניברסיטת קליפורניה​ |
| --- | --- | --- |
| קמפוסים | אירוויין • ברקלי • דייוויס • לוס אנג'לס • מרסד • סן דייגו • סן פרנסיסקו • סנטה ברברה •​ סנטה קרוז • ריברסייד​   ​   ​​ |  |
| מחקר | המעבדה הלאומית לוס אלמוס •​ המעבדה הלאומית לורנס ברקלי​ • המעבדה הלאומית לורנס ליברמור • מערכת שמורות הטבע • מצפה הכוכבים ליק • מצפה הכוכבים קק |  |
| --- | --- |
בקרת זהויות :  NLI: 987007604126105171  BIBSYS: 90142940  BnF: cb14588609x (data)  CiNii: DA01903606  GND: 131902-4  ISNI: 0000 0001 2160 9702  LCCN: n81036582  NKC: ko2010589309  NLA: 36526275  SUDOC: 077311558  Trove: 1273250  ULAN: 500301587  VIAF: 132530755   WorldCat (עם VIAF): 132530755
אמנת שיתוף פעולה לפטנטים

אמנת שיתוף פעולה לפטנטים (באנגלית: Patent Cooperation Treaty, בראשי תיבות: PCT) היא אמנה בינלאומית בנוגע לפטנטים, אשר נוצרה בוושינגטון ב-19 ביוני 1970. האמנה מספקת נוהל אחיד בכל הקשור להגשת בקשות לפטנטים, וזאת על מנת להגן על ההמצאות מכל מדינה שממנה מוגשות הבקשות להמצאות, וליצור סדר בתהליך ההגשה. בקשה לפטנט אשר מוגשת תחת אמנה זו נקראת "בקשה בינלאומית" או "בקשת PCT".
בכל מדינה אשר חתומה על הסכם זה קיים גוף רשמי העוסק בבחינת פטנטים. למשל, במדינת ישראל קיימת רשות הפטנטים, המדגמים וסימני המסחר, שהיא חלק ממשרד המשפטים.
בקשה לפטנט אשר מוגשת תחת אמנת שיתוף הפעולה לפטנטים מטופלת ראשית כל על ידי הגורם הרשמי הרלוונטי לפטנטים במדינה שבה היא מוגשת ("מדינה מקבלת" ובאנגלית: Recieving Office, ראשי תיבות: RO); למשל, רשות הפטנטים, המדגמים וסימני המסחר הישראלית אחראית בין היתר על טיפול בבקשות לפטנטים שמוגשות בישראל (בין אם מקורן בחו"ל ובין בישראל). רשות הפטנטים, המדגמים וסימני המסחר הישראלית משמשת גם כרשות בינלאומית לחיפוש פטנטים ולבדיקות ראשוניות.
כל אחת מן המדינות אשר משתתפות באמנה זו מרכיבות יחדיו את איגוד הפטנטים הבינלאומי (International Patent Corporation Union). ניתן להגיש בתוך בקשת PCT אחת, בקשה לבדיקת פטנט בעד כ-148 מדינות שונות, ובכך להביא לבדיקת הפטנט במספר מדינות בו-זמנית. רוב מדינות העולם רשומות היום תחת אמנת ה-PCT. כל מדינה אשר חברה באמנת פריז יכולה להפוך להיות חלק מאיגוד הפטנטים הבינלאומי ובכך להצטרף גם לאמנת ה-PCT. לעיתים ממציאים בוחרים בהגשת בקשת PCT בשל היתרון הגלום בבקשה מסוג זה בפן לוחות הזמנים שהיא מעניקה לממציאים.
לאחר מכן, כ-6 חודשים לאחר הגשת הבקשה הבינלאומית, מתבצע תהליך בדיקה על ידי אחת מן הרשויות הבינלאומיות המוכרות לחיפוש פטנטים (International Searching Authority, ראשי תיבות: ISA), זאת על מנת לחפש האם כבר קיים פטנט זהה לזה אשר נבדק בבקשה. התהליך מתבצע בצירוף חוות דעת (Written Opinion, ראשי תיבות: WO) בנוגע לרמת הסיכוי של ההמצאה להפוך לפטנט. לעיתים התהליך כרוך גם בבדיקה ראשונית של בקשת הפטנט, הנקרא דו"ח בחינה מקדימה (International preliminary examination report, ראשי תיבות: IPRP) המתבצע על ידי אחת מן הרשויות הבינלאומיות לבדיקות ראשוניות (International Preliminary Examining Authority, ראשי תיבות: IPEA) וכולל התייחסות לחידוש, התקדמות המצאתית ויכולת השימוש התעשייתי בהמצאה.
אף על פי שהאמנה היא בינלאומית, הגשת בקשה תחת האמנה (או לחלופין הגשת PCT) לא מהווה אסמכתה לאישור בינלאומי על פטנט מסוים. זאת משום שבדיקת הבקשה לפטנט צריכה להתבצע בכל אחת מהמדינות בהן מעוניינים לרשום את הפטנט בנפרד, שהרי לא קיים פטנט שהוא "פטנט בינלאומי" ונדרשת בדיקה פרטנית בכל מדינה (שבה מעוניינים לרשום את הפטנט).
בכל אחת מן המדינות בה מוגשת הבקשה לפטנט, הבקשה יכולה להתקבל או להידחות - בהתאם לחוקים והתקנות בכל מדינה.
היסטוריה והיווצרות האמנה

הצורך בפטנט בינלאומי שיגן על הממציא בכל העולם הורגש במשך שנים רבות. האמנה נחשבת כצעד ראשון בכיוון זה.
מ-25 במאי ועד 19 ביוני 1970 התקיימה בוושינגטון ועידה דיפלומטית בנוגע לאמנה, אשר נחתמה ביומה האחרון של הוועידה, ב-19 ביוני 1970. האמנה נכנסה לתוקפה ב-24 בינואר 1978, תחילה בכ-18 מדינות שונות בלבד. בקשת ה-PCT הראשונה הוגשה ביוני 1978. בשנת 1979 יצא תיקון לאמנה, ובין השנים 1984 — 2001 האמנה נערכה ועברה מספר שינויים.
תהליך בקשת ה-PCT

היתרון והמטרה העיקריים בהגשת בקשה מסוג PCT היא הזמן הנוסף אשר עומד לרשותו של הממציא להחליט באלו מדינות להגיש את בקשת הפטנט. במדינות רבות, הגשת בקשת הפטנט עולה כסף רב, במיוחד כאשר המדינה דורשת שהבקשה תוגש בשפתה. האמנה מאפשרת לממציא זמן נוסף להעריך את שווי האמצאה ואת הכדאיות להגיש עבורה בקשת פטנט במדינות שונות.
יתרון נוסף בבקשה מסוג PCT הוא כי ייתכן ויידרשו פחות בדיקות ומבחנים שונים לפטנט הודות לדו"ח החיפוש הבינלאומי שהתהליך מצריך וכן חוות הדעת שנכתבת על הפטנט.
תהליך ה-PCT מתחלק לשני חלקים עיקריים: הגשה בינלאומית ולאחריה הגשות לכל מדינה בה מעוניינים לרשום את הפטנט (בתנאי שהיא שייכת לאמנת ה-PCT).
בשלב הראשון מוגשת בקשה בינלאומית (International Patent Application).
בשלב השני שהוא שלב מדינתי / אזורי (National Phase) הבקשה להגנה על פטנט מסוים במדינה מסוימת (אשר אמורה להיות משויכת לאמנת ה-PCT) מגיעה מתוך בקשה של משרד פטנטים מהמדינה (שגם היא צריכה להיות משויכת לאמנת ה-PCT) שאליה שייך הממציא המבקש. במהלך שלב זה כל מדינה עשויה לבקש אגרה לאומית, תרגומים מתאימים והוספה של מסמכים שונים לבקשה לשם שמירה על זכויות הפטנט, בהתאם לחוקים השונים בכל מדינה הנוגעים לנושא הקניין הרוחני.
באופן כללי ניתן לומר שהתהליך מתחיל כבינלאומי ולאחר מכן נכנס לרזולוציה עמוקה יותר, עת הגשת הבקשה לפטנט בכל מדינה בנפרד.
תהליך בקשת ה-PCT > הגשת הבקשה

ההגשה, שכאמור נקראת גם "בקשה בינלאומית", אמורה להיות מוגשת בשפה אחת בלבד, ואולם עשויים להידרש תרגומים שונים לשם חיפוש או פרסום בינלאומיים, כתלות בצרכי "האיגוד הבינלאומי לחיפוש פטנטים".
לפחות אחד מממציאי האמצאה נשוא בקשת הפטנט, חייב להיות תושב של מדינה אשר חתומה על אמנת ה-PCT.
תהליך בקשת ה-PCT > חיפוש וחוות דעת כתובה

במהלך ההליך, מתבצע תהליך של חיפוש ובדיקה לקיומו של פטנט דומה או זהה. לרוב, על הפטנט לכלול לפחות אלמנט אחד שהוא חדשני או מציג התקדמות המצאתית (כלומר, מציג פתרון מסוים לבעיה שהוא אינו ברור ומובן מאליו).
תוצאות החיפוש מורכבות מדו"ח חיפוש (באנגלית ISR, ראשי תיבות: International Search Report) בצירוף חוות דעת כתובה (IPRP) אודות רמת החדשנות וההמצאתיות בנוגע לפטנט. ישנן מספר רשויות חיפוש בינלאומיות, והבחירה ברשות אשר תבצע את החיפוש תלויה במשרד הפטנטים אשר דרכו הוגשה הבקשה ובמדינה ממנה מוגשת הבקשה.
דו"ח החיפוש אמור להינתן למבקש הבקשה כ-9 חודשים לאחר הגשת בקשת ה-PCT (במידה והוגשה רק בקשת PCT תחילה) או כ-16 חודשים לאחר כל בקשה אחרת שאינה בקשת PCT אם הוגשה קודם. ואולם, ייתכנו עיכובים ארוכים עד לרמה כזאת שדו"ח החיפוש לא יהיה מוכן אפילו כאשר תגיע העת של שלב הכניסה לשלב המדינתי (National Phase).
במידה ודו"ח החיפוש לא נכתב באנגלית, הוא עובר תרגום לשפה האנגלית ורק אז מתפרסם. דו"ח החיפוש עשוי לסייע למבקש להעריך את הכדאיות של הפטנט ואם אכן כדאי לו להשקיע בניסיון לרשום את ההמצאה שלו ולהגן עליה, ואם כן אז בכמה ובאילו מדינות, שכן תהליך הגשת הבקשה לפטנט בכל מדינה כרוך בעלויות תרגום ובעמלות שונות.
אחד היתרונות בהגשת בקשת PCT לפטנט הוא דו"ח החיפוש הבינלאומי שמתקבל, שעשוי להקל על רשויות לאומיות שונות במדינות שונות את נטל החיפוש (אם כי אין מחויבות להשתמש בדו"ח החיפוש הבינלאומי) ובכך גם לחסוך למבקש הבקשה עלויות ועמלות חיפוש שונות.
בנוסף לתהליך החיפוש הבינלאומי אשר מתבצע בין כה וכה, ייתכן ביצוע חיפוש משלים נוסף לפי בקשת הממציא, ותשלום מצידו לעניין זה. המטרה היא להפחית את הסיכויים שתימצא המצאה זהה ודומה להמצאה בבקשת ה-PCT, תוך לקיחה בחשבון של מגוון לשוני רחב לפיו נכתבו המצאות קודמות.
תהליך בקשת ה-PCT > פרסום

כ-18 חודשים לאחר הגשת הבקשה, בקשת ה-PCT מפורסמת על ידי הלשכה הבינלאומית בארגון הפטנטים הבינלאומי (World Intellectual Property Organization, ראשי תיבות: WIPO), הממוקמת בעיר ז'נבה שבשווייץ. הפרסום מתבצע באחת מ-10 שפות שונות: ערבית, סינית, אנגלית, צרפתית, גרמנית, יפנית, קוריאנית, פורטוגזית, רוסית וספרדית.
אולם, יש יוצא מן הכלל בהקשר לנוהל זה: במידה ולאחר 18 חודשים מיום ההגשה הבקשה מאושרת רק בארצות הברית, אזי הבקשה לאו דווקא מתפרסמת באופן אוטומטי.
מיום פרסום בקשת ה-PCT ועד כ-28 חודשים לאחר ההגשה עצמה, כל גוף שלישי יכול להגיש חוות דעות הנוגעות לחדשנות ולרמת החידוש בהמצאה של הפטנט. ניתן להגיש חוות דעת אלו באופן אנונימי ועל כן הן אינן כרוכות בכל עמלה.
תהליך בקשת ה-PCT > ביסוס לאומי-מדינתי

לבסוף, לאחר 30 חודשים מיום הגשת בקשת ה-PCT או מזמן הבקשה המוקדמת ביותר (במקרים רבים מוגשות בקשות שונות לפני בקשת ה-PCT, כאשר יש עניין לרשום את הפטנט רק במדינה אחת למשל), מסתיים תהליך ההגשה הבינלאומי ויש מעבר לתהליך הגשה לאומי ומדינתי בכל אחת מהמדינות הרלוונטיות. ואולם אין לראות בנוהל זה כמשהו קבוע שלא ניתן לשנותו, משום שכל מדינה או אזור יכולים להגביל את זמן המעבר לשלב הלאומי-מדינתי בהתאם לחוקים ולתיקוני חוקים הרלוונטיים לאותה מדינה, ובכך להחליט למשל ששלב המעבר יתבצע לאחר יותר מ-30 חודשים. לעיתים תיתכן הקדמה במועד השלב המדינתי (אפילו לפני פרסום הבקשה) כאשר מבצעים בקשה מהירה לרישום פטנט.
על כל בקשה לעמוד בלוח הזמנים אשר מוגדר עבורה, כדי שאכן הבקשה תיבחן, תיבדק ותיענה.
סטטיסטיקות

בקשת ה-PCT המיליון במספרה הוגשה בסוף שנת 2004, והבקשה ה-2 מיליון הוגשה בשנת 2011. הירידה הראשונה אי פעם בשיעור הגשות בקשות ה-PCT בזמן מצטבר של כ-30 שנים, אירעה בשנת 2009, בה התרחשה צניחה של כ-4.5 אחוזים ביחס לשנת 2008. בשנת 2013 כ-205,000 בקשות בינלאומיות הוגשו, ובכך הפכה שנת 2013 לשנה בה הוגשו יותר מ-200 אלף בקשות PCT שונות. עדכונים בנוגע לסטטיסטיקות על הפטנטים מתפרסמים באתר של ארגון הפטנטים העולמי WIPO.
הערות שוליים

↑  ISA and IPEA Agreements, www.wipo.int (באנגלית)
↑  הגנה על זכויות הממציא, חרות, 30 במאי 1960
| --- | --- |
בקרת זהויות :  NKC: unn20221155389
קורקינו (מחוז צ'ליאבינסק)

קורקינו (ברוסית: Ко́ркино) היא עיר המשמשת בתור המרכז האדמיניסטרטיבי של מחוז המשנה קורקינסקי במחוז צ'ליאבינסק, רוסיה, הממוקם על המדרון המזרחי של הרי אורל הדרומיים, 42 קילומטרים (26 מיל) מדרום לעיר צ'ליאבינסק, המרכז הניהולי של המחוז.
העיר הוקמה במאה ה-18 ככפר בשם זה. מאז 1942 נושאת מעמד של עיר.
כלכלה

קורקינו הוא מרכז חשוב לכריית פחם.
מצב אקולוגי

בשל העובדה שקורקינו היא עיר תעשייתית עם מספר רב של מפעלים, המצב הסביבתי בעיר חריף במיוחד. האוויר בעיר הוא באיכות ירודה. העיר אינה נוחה למגורים בשל זיהום האוויר.
ספורט

מועדון הספורט הגדול בעיר הוא מועדון שחטאר קורקינו המתמודד בליגת הכדורגל החובבנית ובאליפות אורל.
טרנטון

| --- | --- |
דגל טרנטוןדגל טרנטון
מרכז העיר, 2009
מרכז העיר, 2009
 מדינה:  ארצות הברית ארצות הברית
 מדינה:  ניו ג'רזי ניו ג'רזי
 ראש העיר:  ריד גוצ'יורה
 תאריך ייסוד:  3 ביוני 1719
 על שם:  William Trent 
 שטח:  21.10 קמ"ר
 גובה:  16 מטרים
 אוכלוסייה:  ‏
  ‑ בעיר:  90,871 (2020)
  ‑ צפיפות:  4,304.70 נפש לקמ"ר (2007)
 קואורדינטות:  40°13′13″N 74°45′57″W﻿ / ﻿40.220277777778°N 74.765833333333°W﻿ / 40.220277777778; -74.765833333333 
 אזור זמן:  UTC -5
 https://www.trentonnj.org/
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טרנטון(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טרנטון(למפת ניו ג'רזי רגילה) ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיטרנטון(למפת ניו ג'רזי מוגדלת) ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיטרנטון   tabBackground:;tabBorder:#aaa;defaultTab:0;
 
טרנטון (באנגלית: Trenton) היא עיר הבירה של ניו ג'רזי שבארצות הברית. לפי מפקד האוכלוסין בשנת 2020, אוכלוסיית העיר מונה 90,871 תושבים.
טרנטון ממוקמת כמעט במרכז ניו ג'רזי - היא רחוקה כ-8 קילומטרים מהמרכז הגאוגרפי הרשמי של ניו ג'רזי. כתוצאה מכך, הדעות חלוקות בנוגע לשיוכה של העיר: חלק אומרים שהיא כלולה בצפון ג'רזי וכחלק הדרומי ביותר של מטרופולין ניו יורק, ואחרים טוענים כי יש לכלול אותה בדרום ג'רזי כעיר הצפונית ביותר של אזור עמק דלאוור. המקומיים מחשיבים אותה כחלק ממרכז ג'רזי, וכך לא כלולה באף אחד משני האזורים.
היסטוריה

ב-1679 הוקם יישוב על ידי הקווייקרים, באזור שנקרא אז "מפלי דלאוור". הקווייקרים נרדפו בתקופה ההיא באנגליה, וצפון אמריקה היוותה מקום מקלט טוב עבורם לממש את חופש הדת.
עד 1717 העיירה קיבלה את השם "טרנט-טאון", על שם ויליאם טרנט, אחד מבעלי האדמות הגדולים של האזור. מאוחר יותר קוצר השם ל"טרנטון".
במהלך מלחמת העצמאות האמריקאית, העיר הייתה האתר הראשון שבו ניצח ג'ורג' וושינגטון: ב-26 בדצמבר 1776 צבא ארצות הברית בראשות וושינגטון הביס את החיילים ההסיאנים שהוצבו במקום. אחרי סיום המלחמה הייתה טרנטון בירת ארצות הברית לזמן קצר, בחודשים נובמבר-דצמבר של שנת 1784. העיר נחשבה אז לבירה הקבועה של ארצות הברית, אבל מדינות הדרום העדיפו שעיר הבירה תהיה דרומית לקו מייסון דיקסון.
טרנטון הפכה לבירת ניו ג'רזי בשנת 1790, אף כי גם קודם לכן נאספה המועצה המחוקקת בעיר. במהלך מלחמת 1812 פעל בעיר בית החולים המרכזי של צבא ארצות הברית.
טרנטון הייתה מרכז תעשייתי חשוב בין סוף המאה ה-19 לתחילת המאה ה-20. לעיר הגיעו מהגרים רבים מאירופה.
פוליטיקה וממשל

העיר מנוהלת על ידי מועצת העיר המורכבת משבעה נציגים - שלושה נציגים הנבחרים על ידי כלל העיר, וארבעה נציגים הנבחרים בארבעה מחוזות בחירה. ראש העיר והמועצה נבחרים אחת בארבע שנים, שלא במסגרת מפלגתית. מבחינה ארצית (נכון לשנת 2011), 45% מתושבי העיר רשומים כדמוקרטים, 3% רשומים כרפובליקנים, והשאר לא רשומים לאף מפלגה. בבחירות לנשיאות ארצות הברית 2012, ברק אובמה ניצח בעיר ברוב של למעלה מ-93%.